Ángel Rodríguez

Ángel Luis Rodríguez Díaz (sündinud 26. aprillil 1987 Santa Cruz de Tenerifes) on Hispaania jalgpallur, kes mängib ründajana Hispaania kõrgliiga klubis Mallorca.

Ta alustas klubikarjääri CD Tenerifes. Klubi põhimeeskonnas debüteeris ta hooajal 2006–07 Hispaania esiliigas. Hooajal 2009–10 mängis ta Tenerifega Hispaania kõrgliigas.

Klubikarjääri jooksul on Ángel mänginud veel sellistes Hispaania klubides nagu Elche, Levante (hooaegadel 2012–13 ja 2013–14 Hispaania kõrgliigas), Eibar (hooajal 2014–15 Hispaania kõrgliigas) ja Real Zaragoza. Hooajal 2016–17 lõi ta Real Zaragoz meeskonnas Hispaania esiliigas 21 väravat ja oli sel hooajal liigas paremuselt kolmas väravakütt.

Aastatel 2017–2021 mängis Ángel Hispaania kõrgliiga klubis Getafe. Hooajal 2017–18 lõi ta Hispaania kõrgliigas 13 väravat.

2021. aasta juulis sõlmis ta kaheaastase lepingu äsja Hispaania kõrgliigasse tõusnud Mallorcaga.

 Saavutused 
Elche
Segunda División: 2012–13

Kategooria:Hispaania jalgpallurid
Kategooria:CD Tenerife mängijad
Kategooria:Elche CF mängijad
Kategooria:Levante UD jalgpallurid
Kategooria:SD Eibari mängijad
Kategooria:Getafe CF mängijad
Kategooria:RCD Mallorca jalgpallurid
Kategooria:La Liga mängijad
Kategooria:Sündinud 1987